A karantén színei

Wuhan, Milánó és Budapest,

emberek arcára komorságot fest.

Kihaltnak tűnő, üres utcák,

maszkok fedik minden léleknek arcát.

,,Maradj otthon!" mondják most nekünk.

Félek és rettegek, „Mi lesz majd velünk?"

Mi atyánk, ki a mennyekben vagy...

Imádott Istenem most hol vagy?

Kertünkben virgonc zöld fürgegyík,

Fénnyel csillanó kövek közt rejtőzik.

Áhítja az éltető napfényt,

Összerezdül mikor érzi a vesztét.

Milyen sok szép dolog játszódik,

s érzem az idő szinte eltűnik.

Mi atyánk, ki vagy a mennyekben...

Hol vagy szeretett Istenem?

Én hűséges cifra kiskutyám,

boldogan csóválva csak ugrabugrál.

Meggyszín piros nyelve lenge,

szélnél sebesebben vágtat ő körbe.

Felhőtlenség minden pillanat,

mely ezen eb-szövetségből megmarad.

Mi atyánk, ki vagy a mennyekben…

Nézz ránk imádott Istenem!

Rigópár költözött fenyőnkbe,

családjukkal röpködnek énekelve.

Narancs csőrük tündököl zöld közt,

kávé bársonyként tipegnek a földön.

Csak bámulom dolgos létüket,

hogy minden mi fontos nekik, itt terem.

Mi atyánk, ki a mennyekben vagy...

Csodák bújnak meg az udvarban.

Virágba borult a Szakura fa,

rózsa-ágaival földig hajolgat.

S nyíló lágy-púder virágzata,

apró méhek, bogarak lakomája.

Gyorsan tűnő tavaszi szépség,

elhulló ezernyi pille rebbenés.

Istenem ki vagy a mennyekben…

Béke telepedik a lelkemre.

Pamutkék égre emelkedem,

Mennyei csipkével bodzafehéren.

Hunyorgok az égi királynőre,

nyugalom-színek lelkendeznek bennem.

Színek, imák, illatok mentén,

Kertölelésben egy szivárvány-örvendés.

Mi atyánk, ki ott fenn vagy az égben...

Köszönöm most a kertemet néked.